इतना हाइप, इतना हाय हल्ला और उसके बीच में इतने सारे सुपरहीरो जिनमें से किसी किसी के पास तो दो लाइन भी नहीं थी पूरी फ़िल्म में। मैने बचपन मे चाचा चौधरी और नागराज टाइप की कॉमिक पढ़ी हैं, अंग्रेज़ी में अस्ट्रिक्स और अर्चि के अलावा कुछ नहीं पढ़ा इसलिए इन अवेंजर्स की जानकारी मेरी इतनी है जिसके सहारे में पोस्टर में कुछ लोगों को पहचान सका। इसलिए फिल्म को समझने में मुझे बड़ी दिक्कत हुई। आधे से ज़्यादा वक़्त तो मैंने गूगल पे बिताया। पर फिल्म इतनी भव्य और बड़ी है मैंने एक वक़्त पे आकर सोचा, छोड़ो पहले फिल्म देखते हैं। मार धाड़ का मज़ा लेते हैं और फिर से धरती पे आये संकट से लड़ रहे सुपर हीरो फौज को देखते है। फ़िल्म एक विजुअल मास्टरपीस है और टेक्निकल लेवल पर एक शानदार फिल्म है जो आपको ज़रूर आश्चर्य में डाल देगी। फिल्म का 3D कन्वर्शन भी काफी अच्छा है और इस लिहाज से भी ये फिल्‍म 3D में देखने के लायक है